Yasabye sipiika wa palamenti y’e South Sudan Athony Lino Makana okuyingira mu nsonga zino okulaba nga Bannayuganda abasuubulira e Juba basigaza akatale kano akaweza yiika nga 17.
Bino byaddiridde Kadaga okusisinkana abasuubuzi Bannayuganda abakolera e Juba abeegattira mu kibiina kya ‘’Famms Kwagalana traders Association South Sudan’’ era nga bano be bakolera mu katale akasinga obunene mu kibuga Juba.
Kadaga ali Juba okwetaba mu lukung’ana lwa basipiika ba Palamenti z’amawanga g’Obuvanjuba bwa Afrika era yayaniriziddwa mukulu munne Makana ku kisaawe e Juba,okusinziira ku mawulire agaafulumiziddwa palamenti ya Uganda.
Bannayuganda abakolera e South Sudan emirimu egitali naddala egy’obusuubuzi nga batwalayo n’okutundirayo ebyamaguzi.
Bukyanga South Sudan yeefuga, Bannayuganda babadde bagenda nnyo mu ggwanga eryo kyokka batera okwemulugunya nti olumu bayisibwa bubi.
Oluvannyuma lw’obutakkaanya obubaddewo mu by’obufuzi mu ggwanga eryo wakati wa Pulezidenti Salva Kiir n’eyali omumyuka we, Riak Machar okumalibwawo Bannayuganda basuubirwa okweyongera okweyiwa e South Sudan okukolerayo emirimu.
lug_Latn lug_Latn lug_Latn lug_Latn lug_Latn lug_Latn